Κωνσταντίνος Φίλανδρος

Ο Κωνσταντίνος Ι. Φίλανδρος (1877-1940)Rulers.org ήταν Έλληνας εκπαιδευτικός και πολιτικός.

 Βιογραφία 
Γεννήθηκε στην Καλλίπολη της Θράκης και σπούδασε στη Μεγάλη του Γένους Σχολή και έπειτα στο Πανεπιστήμιο των Αθηνών.
Πήρε μέρος στο κίνημα της Θεσσαλονίκης. Εξελέγη βουλευτής Καλλίπολης το 1920 και Θεσσαλονίκης το 1923.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 146 (αριθμ. 1690)  
Στην κυβέρνηση του δικτάτορα Πάγκαλου ήταν  υπουργός Υγιεινής, Προνοίας και Δημοσίας Αντιλήψεως από τις 17 Οκτωβρίου 1925 ως τις 12 Ιανουαρίου 1926.
Στις δημοτικές εκλογές του 1934 εξελέγη Δήμαρχος Αγίου Γεωργίου Κερατσινίου.Εφημερίδα "Έθνος", φύλλο Δευτέρας 12 Φεβρουαρίου 1934, σελ. 3 & 4
Με δική του πρωτοβουλία ο δήμος μετονομάστηκε σε Δήμο Αμφιάλης.
Ο Φίλανδρος συνέγραψε σχολικά βιβλία.Νεώτερον Εγκυκλοπαιδικόν Λεξικόν Ηλίου,  τ. 18, σελ. 208.

 Βιβλία 
"Γενική Ελληνική ιστορία. Τεύχος Β΄, Βυζαντινή Ελληνική ιστορία κατά το νέον πρόγραμμα της Πατρ. Κεντρ. Εκπαιδευτικής Επιτροπής. Βιογραφικώς από της εις τους Ρωμαίους υποταγής της αρχαίας Ελλάδος μέχρι της υπό των Τούρκων αλώσεως της Κωνσταντινούπολεως" (1910)

 Παραπομπές 

Κατηγορία:Βουλευτές Θεσσαλονίκης
Κατηγορία:Έλληνες υπουργοί Υγιεινής, Προνοίας και Αντιλήψεως